***My Mental Choices are Completely Interfering with my School Romantic Comedy***, Yaponiyada tanınan adı ilə ***Ore no Nounai Sentakushi ga, Gakuen Love Comedy wo Zenryoku de Jama Shiteiru*** (俺の脳内選択肢が、学園ラブコメを全力で邪魔している?, *azərb.* Mənim zehni seçimlərim romantik məktəb komediyama tamamilə mane olur‎) və ya qısaca ***Noucome*** (のうコメ, *Nōkome*?) — Yukivonun rəssamlığı ilə Takeru Kasukabe tərəfindən yazılmış ranobe seriyası. 2012-ci ilin yanvarında 2016-cı ilin fevralına kimi *Kadokawa Shoten* nəşriyyatı tərəfindən *Kadokawa Sneaker Bunko* imprinti altında 12 cildi buraxılmışdır. Sayaka İtsukinin rəssamlığı ilə hazırlanmış manqa adaptasiyası *Enterbrain* nəşriyyatının *"Famitsu Comic Clear"* jurnalında 2013-cü ildən 2015-ci ilə kimi nəşr olunmuşdur.

Takayuki İnaqakinin rejissorluğu ilə *Diomedéa* studiyası tərəfindən 10 seriyalıq anime adaptasiyası istehsal olunmuş və 2013-cü ilin oktyabrından dekabrına kimi yayımlanmışdır.

Məzmun
------

Kanade Amakusa "Mütləq seçim" (絶対選択肢, *Zettai Sentakushi*?) adlandırılan lənətdən əziyyət çəkən lisey tələbəsidir. Bu lənət günün istənilən vaxtında ona qarşısına çıxan 2 və ya 3 zehni seçimdən birini seçməsini tələb edir. Hətta bu seçimlər biabırçı olsa belə. Əgər hər hansı seçimdən birini seçməsə, bu, onda güclü baş ağrısına səbəb olur. Seçimlərin çoxu tərbiyəsiz və ədəbsiz xarakter daşıdığından Kanadenin sinif yoldaşları və ətrafındakı insanlar arasındakı nüfuzuna xələl gəlir və həyatı çətinləşir. Lakin günlərin bir günü etdiyi bir seçim sayəsində göydən üzərinə müəmmalı, gözəl gənc qız düşür. Kanade kəşf edir ki, özünü Şokolad adlandırılan bu qız tanrı tərəfindən ona kömək etmək üçün göndərilmişdir. Belə ki, Kanade "Mütləq seçim" lənətindən qurtulmaq üçün tanrı tərəfindən verilmiş missiyaları yerinə yetirməlidir. Əgər missiyaların birində uğursuzluğa düçar olsa, lənət həmişəlik onda qalacaq.

Personajlar
-----------

### Əsas

Kanade Amakusa (甘草 奏, *Amakusa Kanade*?)
*Səsləndirən:* Toşiyuki Toyonaqa, İkumi Hayama (qız forması)
Kanade seriyanın baş qəhrəmanıdır. "Mütləq seçim" adlı lənətdən əziyyət çəkir. Bu lənət ona qarşısına çıxan 2 və ya 3 zehni seçimdən birini seçməyə məcbur edir. Əgər seçimlərdən heç birini seçməzsə, güclü baş ağrısına məruz qalır. Daha sonra Şokolad ilə qarşılaşır və lənətdən qurtulmaq üçün tanrı tərəfindən verilmiş missiyaları yerinə yetirməyə başlayır. Əgər missiyaların birində uğursuzluğa düçar olarsa, lənət həmişəlik onda qalacaq. "Mütləq seçim" Kanadenin liseydəki nüfuzuna böyük xələl gətirir. Sinif yoldaşları onu əxlaqsız və Rədd edilmiş beşliyin üzvü hesab edirlər.
Şokolad (ショコラ, *Shokora*?)
*Səsləndirən:* Kaori Sadohara
Kanadenin liseydən evə qayıdarkən Mütləq seçimin ona verdiyi "göydən gözəl qız düşsün" seçimini seçdikdən sonra tanış olduğu qızdır. Düşərkən yaddaşını itirdiyindən əsl adını xatırlaya bilmir, Kanadenin ona verdiyi şokoladlardan ilhamlanaraq özü üçün Şokolad adını seçir. Şokolad tanrı tərəfindən Kanadenin lənətdən qurtulmaq üçün verdiyi missiyaları yerinə yetirməkdə kömək etmək üçün göndərilib. Lakin Şokolad çox tənbəl və bir az axmaq qızdır, bütün günü şirniyyat yeməklə məşğuldur. Dediyinə görə yaddaşını itirib və lənəti aradan qaldırmaq haqqında bildiklərini unudub. İkinci cilddə Kanadenin sinfində oxumağa başlayır.
### Təcrid olunmuş beşlik

"Təcrid olunmuş beşlik" (お断り5, *Okotowari 5*?) liseydə qəribə şəxsiyyətlərinə görə digər tələbələrdən kəskin fərqlənən beş tələbəyə verilmiş şərti addır.
Furano Yukihira (雪平 ふらの, *Yukihira Furano*?)
*Səsləndirən:* Yui Kondo
Kanade ilə bir sinifdə oxuyan qızdır. Onun arxasındakı partada əyləşir. Onun çox qəribə yumor anlayışı var və zarafatları çox vaxt başa düşülməyən olur. Kanadeyə qarşı sevgi hislərinin olduğu açıq-aydın görünür, lakin ona qarşı tsundere rəftar sərgiləyir. Şirin şeylərə, xüsusilə Ağ donuz adlı personaja qarşı böyük heyranlığı var. Lakin əsl təbiətini heç kimi göstərmir.
Oka Yuuoci (遊王子 謳歌, *Yūōji Ōka*?)
*Səsləndirən:* Ayumi Tsuci
Kanadenin sinif yoldaşıdır. Çox enerjili və gülərüz qızdır, özü ilə həmişə qəribə alətlər və əşyalar gətirir. Oka UOG adlı şirkətin prezidentinin qızıdır. O, Kanadenin missiyalarından xəbərdardır, lakin bunun arxasındakı səbəbi bilmir və ona kömək etməyə çalışır.
Yuraqi Hakoniva (箱庭 ゆらぎ, *Hakoniwa Yuragi*?)
*Səsləndirən:* Naomi Ozora
Kanadenin uşaqlıq dostudur. Tanış olduğu hər şəxsi böyük qardaşı və böyük bacı çağırmaq kimi vərdişi var. Dediyinə görə əgər bu sözlərdən başqa sözlərlə başqasına xitab etsə və ya kimsə ona böyük bacı kimi xitab etsə, özünü pis hiss edir.
Himeru Hisoka (密 秘, *Hisoka Himeru*?)
Müəmmalı şagirddir. Həm kişilərə, həm də qadınlara qarşı marağı var.
Karasu Yumeşima (夢島 カラス, *Yumeshima Karasu*?)
*Səsləndirən:* Masami İvasaki
Liseyin son sinif tələbəsidir. Liseydəki qəribə tələbələrin lideridir və həmişə maska geyinir.
### Populyar beşlik

Populyar beşlik liseydəki ən populyar beş tələbəyə verilmiş şərti addır.
Seyra Kokubyakuin (黒白院 清羅, *Kokubyakuin Seira*?)
*Səsləndirən:* Hiromi İqaraşi
Məktəb şurasının prezidenti və Populyar beşliyin lideridir. Kanadenin lənətindən xəbəri var, lakin ona kömək etmək əvəzinə vəziyyəti daha da əyləncəli etməyə üstünlük verir. Tanrı ilə hansısa əlaqəsinin olduğu görünür və digər personajlara nisbətən lənət haqqında daha məlumatlıdır. Onun dediyinə görə lənətdən qurtulmaq üçün aşiq olmaq lazımdır, lakin daha ətraflı məlumat vermir.
Soka Şişimori (獅子守 想牙, *Shishimori Sōka*?)
*Səsləndirən:* Takayuki Kondo
Məktəb şurasının vitse-prezidenti və məktəbin ən populyar oğlanıdır. Normal tələbədir və Təcrid olunmuş beşliyin hərəkətlərindən yorulur. Onun özündən kiçik beş bacısı var. Sakit və soyuqqanlıdır.
Konaqi Yavakaze (柔風 小凪, *Yawakaze Konagi*?)
*Səsləndirən:* Misato
Yuuocinin ən yaxın dostudur. Çox saf və məsum qızdır. Ətrafında oğlan tələbələr olduqda utanmağa başlayır. Liseyin ən populyar üçüncü qız tələbəsidir və oğlanlar arasında çox populyardır. Hətta onun "qoruyucuları" var. Əgər kimsə Konaqiyə qarşı ədəbsiz hərəkət edərsə, "qoruyucuları" onu cəzalandırır. Amakusa lənətinə görə Konaqiyə qarşı bir neçə ədəbsiz hərəkət etdiyindən bir neçə "qoruyucuların" qurbanı olur.
Ayame Reykado (麗華堂 絢女, *Reikadō Ayame*?)
*Səsləndirən:* Rey Matsuzaki
Çox lovğa və sərt qızdır. Liseyin ən böyük döşləri onda olduğundan Yukihira ona paxıllıq edir və onlar tez-tez mübahisə edirlər. Kanade əslində döşlərinin silikon olduğunu öyrənir, lakin hər ikisi bunu sirr kimi saxlamağa qərar verirlər. Ayameyə görə onun kobud şəxsiyyətə malik olmasının səbəbi uşaqlıq dostunun tsundere qızlardan xoşlanması olub.
Toya Yoşivara (吉原 桃夜, *Yoshiwara Tōya*?)
*Səsləndirən:* Kazutomi Yamamoto
Birinci kurs tələbəsidir. Əsasən sakitdir, qızlara qarşı alicənabdır. Şokolada qarşı sevgi hislərinin olduğu görünür.
### Digərləri

Utaqe Doraku (道楽 宴, *Dōraku Utage*?)
*Səsləndirən:* Akiko Yacima
Amakusanın müəllimidir. O da Kanade kimi keçmişdə "Mütləq seçim" lənətindən əziyyət çəkirdi. Lakin lənət haqqında Kanadeyə ətraflı məlumat verə bilmir, çünki nə vaxt bunu etməyə çalışsa, başı ağrımağa başlayır. Kanadenin Mütləq seçim lənətinə görə etdiyi hərəkətləri anlayışla qarşılayır. Görünüşü ibtidai sinif şagirdini xatırlatsa da, əslində 29 yaşı var.
Tanrı (神, *Kami*?)
*Səsləndirən:* Şinnosuke Taçibana
Tanrı Kanadeyə lənətdən qurtulmaq üçün missiyalar verir. Kanadeni lənətinə görə tez-tez ələ salır, buna görə Kanade onu Çara-Kami (チャラ神, **azərb.* "Hörmətsiz tanrı"‎*?) adlandırır. Onun dediyinə görə yenicə tanrı olub və buna görə lənəti birbaşa götürə bilmir. O həmçinin bildirir ki, ona seçimləri göstərən tanrı o deyil, başqasıdır.

Media
-----

### Ranobe

Ranobe seriyası Yukivonun rəssamlığı ilə Takeru Kasukabe tərəfindən yazılmışdır. *Kadokawa Shoten* 31 yanvar 2012-ci ildən 1 fevral 2016-cı ilə kimi *Kadokawa Sneaker Bunko* imprinti altında 12 cildini buraxmışdır.

#### Cild siyahısı

| № | Yapon nəşr tarixi | Yapon ISBN |
| --- | --- | --- |
| 1 |  31 yanvar 2012 | ISBN 978-4-04-100181-3 |
| 2 |  31 may 2012 | ISBN 978-4-04-100307-7 |
| 3 |  31 oktyabr 2012 | ISBN 978-4-04-100541-5 |
| 4 |  30 mart 2013 | ISBN 978-4-04-100720-4 |
| 5 |  1 iyul 2013 | ISBN 978-4-04-100891-1 |
| 6 |  1 oktyabr 2013 | ISBN 978-4-04-101022-8 |
| 7 |  1 fevral 2014 | ISBN 978-4-04-101197-3 |
| 8 |  1 iyun 2014 | ISBN 978-4-04-101432-5 |
| 9 |  1 oktyabr 2014 | ISBN 978-4-04-101697-8 |
| 10 |  1 aprel 2015 | ISBN 978-4-04-101696-1 |
| 11 |  1 avqust 2015 | ISBN 978-4-04-103541-2 |
| 12 |  1 fevral 2016 | ISBN 978-4-04-103542-9 |

### Manqa

Sayaka İtsukanın rəssamlığı ilə istehsal olunmuş manqa adaptasiyası 1 fevral 2013-cü ildən 1 may 2015-ci ilə kimi *Enterbrain* nəşriyyatının *"Famitsu Comic Clear"* onlayn jurnalında yayımlanmışdır. *Enterbrain* 13 iyul 2013-cü ildən 15 iyun 2015-ci ilə kimi manqanın beş tankobon cildini buraxmışdır.

| № | Yapon nəşr tarixi | Yapon ISBN |
| --- | --- | --- |
| 1 |  13 iyul 2013 | ISBN 978-4-04-729029-7 |
| 2 |  15 oktyabr 2013 | ISBN 978-4-04-729205-5 |
| 3 |  13 iyun 2014 | ISBN 978-4-04-729695-4 |
| 4 |  15 noyabr 2014 | ISBN 978-4-04-730061-3 |
| 5 |  15 iyun 2015 | ISBN 978-4-04-730555-7 |

### Anime

Takayuki İnaqakinin rejissorluğu ilə *Diomedéa* studiyası tərəfindən 10 seriyalıq anime serialı adaptasiyası istehsal olunmuşdur. Anime Yaponiyada 9 oktyabr 2013-cü ildən 11 dekabr 2013-cü ilə kimi yayımlanmışdır. *Crunchyroll* vasitəsilə də nümayiş etdirilmişdir. Ssenari Hiroko Kanasuqi tərəfindən yazılmışdır, baş animasiya rejissoru Hiroyuki Saydadır. Personaj dizaynları üçün Yukivonun orijinal dizaynlarından istifadə edilmişdir. Səs rejissoru Takayuki Yamaquçi, bəstəkar Mages-dir. Açılış mahnısı Afiliya Saqa tərəfindən ifa olunan *"S・M・L☆"* (Sweet Melty Love) mahnısı, bağlanış mahnısı isə *"Taiyō to Tsuki no Cross"* (太陽と月のCROSS?) mahnısı olmuşdur. 20 may 2014-cü ildə ranobenin 8-ci cildi ilə birlikdə OVA seriyası buraxılmışdır.

#### Seriya siyahısı

| № | Azərbaycanca başlıq Yaponca başlıq | Yayım tarixi |
| --- | --- | --- |
|
| 1 | "Kanade Amakusanın xoş olmayan gündəlik həyatı"*"Amakusa Kanade no Amakunai Nichijō"* (甘草奏の甘くない日常) | 9 oktyabr 2013 |
| "Kanade Amakusanın yaxşı qoxu verməyən nattosu"*"Amakusa Kanade no Kusakunai Nattō"* (甘草奏の臭くない納豆) |
| 2 | "Gizli texnika! Donuz zarafatı etməklə onları güldür!"*"Higi Ari! Butakkujōku de Warawasero!"* (秘技あり!ブタックジョークで笑わせろ!) | 16 oktyabr 2013 |
| "Etiraz! Buttaku sınağı"*"Igi Ari! Burakku Saiban"* (異議あり!ブタック裁判) |
| 3 | "Qızlar və tumanlar"*"Gāruzu & Panchirā"* (がーるず&ぱんちらー) | 23 oktyabr 2013 |
| "Sən hələ də tumanlara baxacaqsan, hətta kişinin belə olsa?"*"Otokomono demo Pantsu ga Mitai?"* (男物でもパンツが見たい?) |
| 4 | "Harem möhtəşəmdir!"*"Hāremu wa SubaraC!"* (ハーレムはスバラC!) | 30 oktyabr 2013 |
| "Dünyanın ən böyük hissi!"*"Sekai de Ichiban KimochiE!"* (世界で一番キモチE!) |
| 5 | "Balaca bacı duş qəbul edir"*"Imōto, Arawaru"* (妹、あらわる) | 6 noyabr 2013 |
| "Mədə dilxor olur"*"I, Motareru"* (胃、もたれる) |
| 6 | "Pələng! Pələng! Pələng!"*"Tora Tora Tora!"* (トラトラトラ!) | 13 noyabr 2013 |
| "Donuz! Donuz! Donuz!"*"Buta Buta Buta!"* (ぶたぶたぶた!) |
| 7 | "Seyra hücumu!"*"Seira Shutsugeki!"* (清羅出撃!) | 20 noyabr 2013 |
| "Seyra, mənə soyunmağa məcbur etmə"*"Seira, Fuku o Nugasanaide"* (清羅、服を脱がさないで) |
| 8 | "Mənim hesabıma dolanan insan belə ağıllı ola bilməz!?"*"Ore no Isōrō ga Konna ni Kashikoi Hazu ga Nai!?"* (俺の居候がこんなに賢いはずがない!?) | 27 noyabr 2013 |
| "Mənim şeyim belə böhtəşəm ola bilməz!?"*"Ore no Ichibutsu ga Konna ni Sugoi Hazu ga Nai!?"* (俺の一物がこんなに凄いはずがない!?) |
| 9 | "Düyün! Gözəl qızlarla dolu üzgüçülük turniri"*"Doki! Bishōjo Darake no Suiei Taikai"* (ドキッ!美少女だらけの水泳大会) | 4 dekabr 2013 |
| "Ah! Qızlarla dolu üzgüçülük müsabiqəsi"*"Muki! Aniki Darake no Kinniku Taikai"* (ムキッ!アニキだらけの筋肉大会) |
| "Elastik! Qardaşlarla dolu əzələ müsabiqəsi"*"Doki! Jōmonshiki Darake no Hakkutsu Taikai"* (土器っ!縄文式だらけの発掘大会) |
| 10 | "Həyat seçimlər seriyasıdır"*"Jinsei wa, Sentaku no Renzoku de aru"* (人生は、選択の連続である) | 11 dekabr 2013 |
| "Həyat xorlar seriyasıdır"*"Jinsei wa, Sentaku no Renzoku de aru"* (人生は、洗濯の連続である) |
| OVA | "Kataomoi ☆ Otome" (カタオモイ☆乙女) | 20 may 2014 |
| "Kata Omoi ☆ Tome" (肩重い☆トメ) |
| "Katahō Gei ☆ Katahō Homo" (片方ゲイ☆片方ホモ) |

İstinadlar
----------

1. 1 2  "俺の脳内選択肢が、学園ラブコメを全力で邪魔している". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
2. 1 2  "俺の脳内選択肢が、学園ラブコメを全力で邪魔している12". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
3. ↑  "俺の脳内選択肢が、学園ラブコメを全力で邪魔している2". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
4. ↑  "俺の脳内選択肢が、学園ラブコメを全力で邪魔している3". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
5. ↑  "俺の脳内選択肢が、学園ラブコメを全力で邪魔している4". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
6. ↑  "俺の脳内選択肢が、学園ラブコメを全力で邪魔している5". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
7. ↑  "俺の脳内選択肢が、学園ラブコメを全力で邪魔している6". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
8. ↑  "俺の脳内選択肢が、学園ラブコメを全力で邪魔している7". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
9. ↑  "俺の脳内選択肢が、学園ラブコメを全力で邪魔している8". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
10. ↑  "俺の脳内選択肢が、学園ラブコメを全力で邪魔している9". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
11. ↑  "俺の脳内選択肢が、学園ラブコメを全力で邪魔している10". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
12. ↑  "俺の脳内選択肢が、学園ラブコメを全力で邪魔している11". Kadokawa Shoten (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
13. 1 2  "俺の脳内選択肢が、学園ラブコメを全力で邪魔している(1)". Enterbrain (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
14. 1 2  "俺の脳内選択肢が、学園ラブコメを全力で邪魔している(2)". Enterbrain (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
15. ↑  "俺の脳内選択肢が、学園ラブコメを全力で邪魔している(3)". Enterbrain (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
16. ↑  "俺の脳内選択肢が、学園ラブコメを全力で邪魔している(4)". Enterbrain (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
17. ↑  "俺の脳内選択肢が、学園ラブコメを全力で邪魔している(5)". Enterbrain (yaponca). 2016-09-15 tarixində arxivləşdirilib. İstifadə tarixi: 15 sentyabr 2016.
18. ↑  "*Ore no Nōnai Sentakushi ga, Gakuen Love Come o Zenryoku de Jama Shiteiru* Anime to Air this Fall". Anime News Network. June 25, 2013. 2019-04-25 tarixində arxivləşdirilib. İstifadə tarixi: 15 sentyabr 2016.
19. ↑  "俺の脳内選択肢が、学園ラブコメを全力で邪魔している" (Japanese). Furusaki Yasunari. 2022-07-18 tarixində arxivləşdirilib. İstifadə tarixi: 15 sentyabr 2016.
20. 1 2  "*NouCome* Light Novel to Bundle Unaired Anime on Blu-ray". Anime News Network. October 18, 2013. 2022-07-18 tarixində arxivləşdirilib. İstifadə tarixi: 15 sentyabr 2016.

Xarici keçidlər
---------------

* sneakerbunko.jp/series/noucome/index.php — Ranobenin rəsmi saytı (yap.)
* famitsu.com/comic\_clear/se\_noucome/ — Manqanın rəsmi saytı (yap.)
* noucome.jp — Animenin rəsmi saytı (yap.)
* *Noucome* (anime) Anime News Network Ensiklopediyasında

| ⛭Diomedéa |
| --- |
| Anime serialları | 
* *Nanatsuiro Drops* (2007)
* *Kodomo no Jikan* (2007)
* *Nogizaka Haruka no Himitsu* (2008)
* *Nogizaka Haruka no Himitsu: Purezza* (2009)
* *Shinkyoku Sōkai Polyphonica Crimson S* (2009)
* *Shinryaku! Ika Musume* (2010)
* *Astarotte no Omocha!* (2011)
* *Shinryaku!? Ika Musume* (2011)
* *Campione!* (2012)
* *Problem Children Are Coming from Another World, Aren't They?* (2013)
* *Noucome* (2013)
* *Gingitsune* (2013)
* *Riddle Story of Devil* (2014)
* *Cute High Earth Defense Club Love!* (2015)
* *Kantai Collection* (2015)
* *Unlimited Fafnir* (2015)
* *World Break: Aria of Curse for a Holy Swordsman* (2015)
* *Sky Wizards Academy* (2015)
* *The Lost Village* (2016)
* *Handa-kun* (2016)
* *Girlish Number* (2016)

 |
| OVA-lar | 
* *Dai Mahou Touge* (2006–2008)
* *Kodomo no Jikan* (2007)
* *Kodomo no Jikan 2 Gakki* (2009)
* *Kodomo no Jikan: A Child's Summer Time* (2011)
* *Shinryaku!! Ika Musume* (2012–2014)
* *Nogizaka Haruka no Himitsu: Finale* (2012)
* *Noucome* (2014)
* *Sky Wizards Academy* (2016)

 |
| Anime filmləri | 
* *KanColle* (2016)

 |
| Category Kateqoriya |